Държавен вестник, бр. 2, 2011 г., стр. 7

БРОЙ  2	
Д Ъ Р Ж А В Е Н  В Е С Т Н И К 	
СТР.  7  
(2) Документацията, която се изисква 
по чл. 23, параграф 3 от Регламент (ЕО) 
№ 1005/2009, се изготвя от предприятията, 
попадащи в обхвата на чл. 23, параграф 2 от 
Регламент (ЕО) № 1005/2009, във формата 
съгласно приложение № 1.
Раздел ІV
Етикетиране на продукти и оборудване, съдър­
жащи регенерирани или рециклирани нена­
пълно халогенирани хлорфлуорвъглеводороди
Чл. 6. (1) Етикетът, който се изисква 
по чл. 11, параграф 3 от Регламент (ЕО) 
№ 1005/2009, съдържа минимална информация 
съгласно приложение № 2. 
(2) Информацията на етикета е на офици­
алния/те език/ци на държавата/ите членка/и, 
за която/които е предвидената употреба, освен 
ако въпросната/ите държава/и членка/и не 
е/са предвидила/и друго. 
Чл. 7. Етикетът, който се изисква по чл. 11, 
параграф 6 от Регламент (ЕО) № 1005/2009, 
съдържа минимална информация съгласно 
приложение № 3.
Раздел V
Докладване
Чл. 8. (1) Докладите съгласно чл. 27, па­
раграф 1 от Регламент (ЕО) № 1005/2009 се 
изготвят за периода от 1 януари до 31 декем­
ври на предходната година и се изпращат с 
копие до Министерството на околната среда 
и водите.
(2) Форматите на докладите по ал. 1 се 
установяват от Европейската комисия.
Чл. 9. Ползвателите на контролирани ве­
щества и/или нови вещества по Приложение 
II на Регламент (ЕО) № 1005/2009 изготвят 
годишни отчети във формата съгласно при­
ложение № 4.
Чл. 10. Преработвателите на контролирани 
вещества и/или нови вещества по Приложение 
II на Регламент (ЕО) № 1005/2009 изготвят 
годишни отчети за преработените количества 
през отчетната година във формата съгласно 
приложение № 5.
Чл. 11. Предприятията, експлоатиращи 
хладилно, климатично и/или термопомпено 
оборудване, съдържащи 3 kg и повече кон­
тролирани вещества и/или нови вещества по 
Приложение II на Регламент (ЕО) № 1005/2009, 
както и оборудване, съдържащо разтворители 
на базата на тези вещества, изготвят годишни 
отчети във формата съгласно приложение № 6.
Чл. 12. Предприятията, експлоатиращи 
противопожарни системи и пожарогасители, 
съдържащи халони, за употребите съглас­
но чл. 13, параграф 1 от Регламент (ЕО) 
№ 1005/2009, изготвят годишни отчети за ко­
личествата халони, инсталирани, използвани и 
съхранявани за критични употреби, за мерките, 
които са предприети, за да се намалят техните 
емисии, и оценка на тези емисии, както и за 
напредъка при оценяването и използването 
на адекватни алтернативи.
Чл. 13. Отчетите по чл. 9, 10 и 11 се из­
готвят за периода от 1 януари до 31 декември 
на предходната година и се предоставят на 
регионалните инспекции по околната среда 
и водите (РИОСВ), на чиято територия се 
намират веществата, не по-късно от 15 фев­
руари на текущата година.
Чл. 14. Отчетите по чл. 12 се изготвят 
за периода от 1 януари до 31 декември на 
предходната година и се предоставят на Ми­
нистерството на околната среда и водите не 
по-късно от 15 февруари на текущата година.
Чл. 15. (1) Регионалните инспекции по 
околната среда и водите изготвят обобщен 
отчет за веществата, които нарушават озоно­
вия слой на територията, която е в тяхната 
компетентност.
(2) Обобщеният отчет по ал. 1 включва 
следната информация:
1. наименование, ЕИК, седалище и адрес 
на юридическото лице и име и адрес на фи­
зическото лице, и телефон и факс за всички 
ползватели на контролирани вещества и/или 
нови вещества по Приложение II на Регламент 
(ЕО) № 1005/2009, поотделно използвани за 
сервиз или поддръжка и/или пуснати на пазара;
2. наименование, ЕИК, седалище и адрес 
на юридическото лице и име и адрес на фи­
зическото лице, и телефон и факс за всички 
преработватели на контролирани вещества 
и/или нови вещества по Приложение II на 
Регламент (ЕО) № 1005/2009;
3. вид и количества на закупените от па­
зара на Общността контролирани вещества 
и/или нови вещества по Приложение II на 
Регламент (ЕО) № 1005/2009; 
4. вид и количества на пуснатите на пазара 
на територията на Република България кон­
тролирани вещества и/или нови вещества по 
Приложение II на Регламент (ЕО) № 1005/2009;
5. вид и количества на използваните кон­
тролирани вещества и/или нови вещества по 
Приложение II на Регламент (ЕО) № 1005/2009 
за сервиз или поддръжка; 
6. вид и количества на извлечените от 
оборудване контролирани вещества и/или 
нови вещества по Приложение II на Регла­
мент (ЕО) № 1005/2009 по време на сервиз 
или поддръжка; 
7. вид и количества на преработените кон­
тролирани вещества и/или нови вещества по 
Приложение II на Регламент (ЕО) № 1005/2009;
8. вид и количества на веществата по т. 3, 
6 и 7, които са останали на склад към 31 де­
кември на отчетната година;
9. адрес на местата, където са складирани 
веществата по т. 3, 6 и 7;